Държавен вестник, бр. 86, 2024 г., стр. 5

БРОЙ  86	
Д Ъ Р Ж А В Е Н  В Е С Т Н И К 	
СТР.  5  
№ 8 от 2021 г.; Определение № 8 от 2024 г. 
по к.д. № 17 от 2024 г.). Народното събрание 
не може да приема решения, които ограни­
чават или забраняват дейности на изпълни­
телната власт, осъществявани въз основа на 
Конституцията и в рамките на законовите є 
правомощия. В случая Решението на Народ­
ното събрание за възлагане на министъра 
на енергетиката „да не разпределя дивидент 
от печалбата на „БЕХ“ ЕАД“ накърнява 
принципа на разделение на властите, кой­
то се явява фундамент на демократичното 
управление под върховенството на правото.
Решения на Народното събрание, които 
по същество представляват забрана за из­
пълнение на конституционни или законови 
правомощия от страна на държавен орган, 
са несъвместими с принципа на законност и 
представляват превишаване на правомощията 
на Народното събрание. Когато по този начин 
е въведена забрана един държавен орган да 
изпълни свои законови правомощия, без това 
да бъде предварително уредено с изменение 
или допълнение в закона, от който тези пра­
вомощия произтичат, Народното събрание 
превишава своята власт (Решение № 15 от 
2022 г. по к.д. № 10 от 2022 г.).
Принципът на разделение на властите, 
прокламиран в чл. 8 от Конституцията, 
гарантира, че законодателната власт може 
да упражнява своите правомощия, без да 
нарушава независимостта на другите власти. 
Този принцип следва да се интерпретира 
в контекста на сътрудничество, баланс и 
взаимодействие между различните власти, 
като никога не следва да води до изолация 
на някоя от тях (Решение № 9 от 2018 г. по 
к.д. № 5 от 2017 г.). Разделението на властите 
в хоризонтален план предполага три основни 
системи от органи, които са относително 
независими един от друг и функционират в 
определена взаимна връзка (Решение № 6 
от 1993 г. по к.д. № 4 от 1993 г.).
Конституционният съд последователно в 
своята практика аргументира разбирането, 
че държавата е правова, когато се управлява 
според Конституцията и законите, а точното 
им прилагане и спазване се отнася за орга­
ните на законодателната, изпълнителната и 
съдебната власт, както и за всички правни 
субекти (Решение № 22 от 1996 г. по к.д. 
№ 24 от 1996 г.; Решение № 1 от 2014 г. по 
к.д. № 22 от 2013 г.).
Освен това принципът на правовата 
държава поставя изискване за предвиди­
мост и последователност в законодателната 
дейност. Народното събрание е длъжно да 
спазва законите, които самото то е при­
ело. Конституционният съд многократно е 
обръщал внимание, че принципът на пра­
вовата държава е от съществено значение 
за упражняването на властта от всички 
държавни органи, включително и от На­
родното събрание. Приетите от парламента 
актове, включително решенията, трябва да 
са в съответствие с Конституцията, както 
и с действащата в материята нормативна 
уредба (Решение № 8 от 2022 г. по к.д. № 4 
от 2022 г.). Решенията на парламента трябва 
да бъдат съобразени и с приетите от него 
закони, защото принципът на правовата 
държава означава упражняване на държав­
на власт на основата на Конституцията и 
в рамките на закони, които материално и 
формално є съответстват (Решение № 9 от 
2016 г. по к.д. № 8 от 2016 г.; Определение 
№ 8 от 2024 г. по к.д. № 17 от 2024 г.).
Несъобразяването с действащата зако­
нодателна рамка от страна на Народното 
събрание нарушава формалния компонент на 
принципа на правовата държава – правната 
сигурност, като има за последица ерозия 
на принципа на разделение на властите. В 
частност правомощието по отношение на 
разпределянето на дивидент от печалбата 
на „БЕХ“ ЕАД по смисъла на чл. 14, т. 3 
ЗПП във връзка с чл. 13 ЗПП и Закона за 
държавния бюджет за 2024 г. принадлежи 
единствено на Министерския съвет, който 
може да избере да упражни това си пра­
вомощие като колективен орган или чрез 
съответния ресорен министър.
Решението на Народното събрание, кое­
то възлага на министъра на енергетиката 
да не разпределя дивидент от печалбата на 
„БЕХ“ ЕАД, е конституционно нетърпимо. 
Изземването от Народното събрание с оспо­
реното решение на конституционни функции, 
които принадлежат на Министерския съвет, 
представлява нарушение на принципа на 
разделение на властите, на принципите на 
правовата държава и на върховенството на 
Конституцията и поради това Решението 
следва да бъде обявено за противоконсти­
туционно.
Воден от тези съображения и на осно­
вание чл. 149, ал. 1, т. 2 от Конституцията, 
Конституционният съд
Р Е Ш И :
Обявява за противоконституционно Ре­
шение за възлагане на министъра на енер­
гетиката, респективно на „БЕХ“ ЕАД, за 
неразпределяне на дивидент от печалбата на 
„БЕХ“ ЕАД за финансовата 2023 г., прието 
от Народното събрание на 29 март 2024 г. 
(ДВ, бр. 28 от 2.04.2024 г.).
Председател: 
Павлина Панова
6470